KOMMISSIONENS FORORDNING (EF) Nr. 1980/98 af 17. september 1998 om åbning og forvaltning af fællesskabstoldkontingenter og -lofter og om fastsættelse af et fællesskabstilsyn med referencemængder for visse landbrugsvarer med oprindelse i AVS-staterne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1706/98 af 20. juli 1998 om ordningen for landbrugsprodukter og varer fremstillet af landbrugsprodukter med oprindelse i AVS-staterne og om ophævelse af forordning (EØF) nr. 715/90 (1), særlig artikel 30, og

ud fra følgende betragtninger:

I den fjerde AVS-EF-konvention (2) er der fastsat bestemmelser om, at der for visse varer med oprindelse i AVS-staterne ved indførsel i Fællesskabet inden for rammerne af toldkontingenter, toldlofter eller referencemængder kan indrømmes toldfritagelse eller en nedsættelse af toldsatserne; disse toldkontingenter, toldlofter og referencemængder, der er omhandlet i konventionen, åbnes årligt indtil udløbet af konventionens gyldighedsperiode;

det påhviler Kommissionen at vedtage gennemførelsesbestemmelser vedrørende åbning og forvaltning af fællesskabstoldkontingenter og -lofter samt referencemængder;

i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (3), senest ændret ved forordning (EF) nr. 1677/98 (4), er der fastsat forvaltningsbestemmelser for toldkontingenter, der skal anvendes i kronologisk orden efter datoerne for antagelsen af angivelserne til overgang til fri omsætning, samt bestemmelser vedrørende tilsyn med præferenceindførsel;

under forhandlingerne om midtvejsrevisionen af Lomé-konventionen blev det aftalt at lade ændringerne i ordningen gælde fra den 1. januar 1996; det er følgelig nødvendigt at fastsætte bestemmelser om nærværende forordnings gennemførelse og om ophævelse af Kommissionens forordning (EF) nr. 1280/94 (5), ændret ved forordning (EF) nr. 896/95 (6), (EF) nr. 2763/94 (7), senest ændret ved forordning (EF) nr. 2411/96 (8) og (EF) nr. 2942/95 (9), ændret ved forordning (EF) nr. 982/96 (10), fra samme dato;

de i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

1. For de varer med oprindelse i AVS-staterne, der er opført i bilag A, overgået til fri omsætning i Fællesskabet og ledsaget af et bevis på deres oprindelse i overensstemmelse med oprindelsesprotokollen til konventionen, kan der indrømmes toldfritagelse eller en nedsættelse af toldsatserne inden for rammerne af de toldkontingenter, der er angivet i nævnte bilag.

2. De i denne artikel omhandlede toldkontingenter forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93.

3. Hver medlemsstat sikrer importørerne af de pågældende varer lige og vedvarende adgang til toldkontingenterne, så længe de resterende kontingentmængder giver mulighed herfor.

Artikel 2

1. For de varer med oprindelse i AVS-staterne, der er opført i bilag B, overgået til fri omsætning i Fællesskabet og ledsaget af et bevis på deres oprindelse i overensstemmelse med oprindelsesprotokollen til konventionen, kan der indrømmes toldfritagelse i overensstemmelse med det toldloft, der er angivet i nævnte bilag.

2. Det i denne artikel omhandlede toldloft er undergivet et fællesskabstilsyn, som Kommissionen foretager i nært samarbejde med medlemsstaterne i overensstemmelse med artikel 308d i forordning (EØF) nr. 2454/93.

Artikel 3

1. For de varer med oprindelse i AVS-staterne, der er opført i bilag C, overgået til fri omsætning i Fællesskabet og ledsaget af et bevis for deres oprindelse i overensstemmelse med oprindelsesprotokollen til konventionen, kan der indrømmes toldfritagelse inden for rammerne af de referencemængder, der er angivet i nævnte bilag, og de pågældende varer er undergivet et fællesskabstilsyn.

2. Udnyttelsen af referencemængderne fastslås på fællesskabsniveau på grundlag af de oplysninger, som medlemsstaterne indgiver til Kommissionen i overensstemmelse med artikel 308d i forordning (EØF) nr. 2454/93.

Artikel 4

Kommissionen træffer i nært samarbejde med medlemsstaterne alle nødvendige foranstaltninger med henblik på anvendelsen af nærværende forordning.

Artikel 5

Forordning (EF) nr. 1280/94, (EF) nr. 2763/94 og (EF) nr. 2942/95 ophæves.

Artikel 6

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. september 1998.

På Kommissionens vegne

Mario MONTI

Medlem af Kommissionen

(1) EFT L 215 af 1. 8. 1998, s. 12.

(2) EFT L 229 af 17. 8. 1991, s. 3.

(3) EFT L 253 af 11. 10. 1993, s. 1.

(4) EFT L 212 af 30. 7. 1998, s. 18.

(5) EFT L 140 af 3. 6. 1994, s. 10.

(6) EFT L 92 af 25. 4. 1995, s. 12.

(7) EFT L 294 af 15. 11. 1994, s. 6.

(8) EFT L 329 af 19. 12. 1996, s. 8.

(9) EFT L 308 af 21. 12. 1995, s. 9.

(10) EFT L 131 af 1. 6. 1996, s. 43.

BILAG A Vedrørende de i artikel 1 omhandlede varer

Varebeskrivelsen har kun vejledende karakter og berører ikke reglerne for fortolkningen af den kombinerede nomenklatur, idet præferenceordningen i forbindelse med dette bilag afgøres i henhold til KN-kodernes dækning på det tidspunkt, hvor nærværende forordning blev vedtaget. Hvor der er angivet ex KN-koder, afgøres præferenceordningen ved samlet anvendelse af KN-koden og den tilsvarende varebeskrivelse.

>TABELPOSITION>

BILAG B Vedrørende de i artikel 2 omhandlede varer

Varebeskrivelsen har kun vejledende karakter og berører ikke reglerne for fortolkningen af den kombinerede nomenklatur, idet præferenceordningen i forbindelse med dette bilag afgøres i henhold til KN-kodernes dækning på det tidspunkt, hvor nærværende forordning blev vedtaget. Hvor der er angivet ex KN-koder, afgøres præferenceordningen ved samlet anvendelse af KN-koden og den tilsvarende varebeskrivelse.

>TABELPOSITION>

BILAG C Vedrørende de i artikel 3 omhandlede varer

Varebeskrivelsen har kun vejledende karakter og berører ikke reglerne for fortolkningen af den kombinerede nomenklatur, idet præferenceordningen i forbindelse med dette bilag afgøres i henhold til KN-kodernes dækning på det tidspunkt, hvor nærværende forordning blev vedtaget. Hvor der er angivet ex KN-koder, afgøres præferenceordningen ved samlet anvendelse af KN-koden og den tilsvarende varebeskrivelse.

>TABELPOSITION>